IT-TRIBUNAL GĦAL TALBIET ŻGĦAR Ġudikatur AVV. Seduta tat-Erbgħa, 13 ta' Novembru 2019 Ra l-Avviż tat-Talba ippreżentat fis-16 ta' Awwissu 2019 li permezz tiegħu l-atturi ippremettew: Ra li l-atturi qegħdin jitolbu li l-konvenut ikun ikkundannat iħallas l-ammont ta' disa' mija u sebgħa u sebgħin Ewro u tlieta u disgħin ċenteżmu (€977.93). Ra r-Risposta ippreżentata fl-10 ta' Settembru 2019 li permezz tagħha l-konvenut eċċepixxa: Preliminarjament li s-soċjetà attriċi IT Solutions Limited mhix l-istess soċjetà li ħarġet l- invoices li abbażi tagħhom l-atttur jallega t-talba tiegħu, jiġifieri Business IT Solutions Limited. Il-konvenut qiegħed jikkontesta t-talba abbażi l-fatt li l-ammont li l-attur jallega li huwa dovut diġà ġie mħallas permezz ta' cheque datat 3 ta' Mejju 2018 fl-ammont ta' disa' mija u sebgħa u sebgħin Ewro u tlieta u disgħin ċenteżmu (€977.93) u li ġie msarraf fid-9 ta' Mejju 2018 hekk kif jidher mill-bank statement tal-kont tal-konvenut. B'hekk, it-talba tal-attur hija infondata fil-fatt u fid-dritt. Sema' x-xhieda kollha, qara d-dokumentazzjoni kollha ippreżentata u ra li l-kawża tħalliet għas-sentenza għat-13 ta' Novembru 2019. Provi ippreżentati u konsiderazzjonijiet tat-Tribunal It-Tribunal qara x-xhieda tax-xhud Stephen Sammut De Marco, li huwa direttur tas-soċjetà attriċi. Fl-udjenza tal-14 ta' Ottubru 2019, Stephen Sammut De Marco xehed li huwa kien tħallas l-ammont kollu mitlub. Ir-raġuni li ħaseb li ma kienx tħallas kienet li meta ssarraf iċ-cheque, il-bank kien qiegħed il-fondi f'kont personali ta' Stephen Sammut De Marco u mhux fil-kont bankarju tas-soċjetà Business IT Solutions Limited. Fil-fatt, fuq domanda tat-Tribunal dwar jekk kienx sodisfatt li l-ammont mitlub permezz ta' din il-kawża kienx tħallas, huwa wieġeb fl- affermattiv, jiġifieri li iva, l-ammont kien tħallas. Iktar tard fix-xhieda tiegħu, Stephen Sammut De Marco qal ċar li f'dan il- każ, l-iżball kien tal-bank. B'hekk, l-azzjoni de quo hija essenzjament miġjuba fix-xejn stante li l-pagament li ġie allegat li ma sarx, fil- fatt sar, u dan skont ammissjoni mid-direttur tas-soċjetà attriċi stess. It-Tribunal josserva li jirriżulta mill-atti li ladarba l-iżball kien tal-bank u mhux tal-konvenut, ma jkun xejn ekwu u ġust li l-ispejjeż tal-kawża jitħallsu mill-konvenut. Deċide Għaldaqstant, it-Tribunal jaqta' u jiddeċiedi din l-azzjoni billi jiċħad it-talba tal-atturi. It-Tribunal jordna li l-ispejjeż tal-kawża jitħallsu mill-atturi. Law), LL.D. Ġudikatur